จุรินทร์ มอบโฉนดที่ดินคืนเกษตรกร 205 รายใน 17 จว. หลังจ่ายหนี้ครบ
กฟก. มอบโฉนดที่ดินคืนให้เกษตรกรในภาคอีสาน 205 ราย เนื้อที่กว่า 2.1 พันไร่ และมอบเช็คชำระหนี้แทนเกษตรกรลูกหนี้สหกรณ์กว่า 10 ล้านบาท จุรินทร์ มอบนโยบายสร้างความเข้าใจแก่ อนุกรรมการฯ จังหวัด เร่งผลักดันงานฟื้นฟูอาชีพเพื่อสร้างรายได้ และแก้ปัญหาหนี้สินให้เกษตรกรสมาชิกเมื่อวันที่ 17 ส.ค.63 ที่ โรงแรมสยามแกรนด์ จ.อุดรธานี นายจุรินทร์ ลักษณวิศิษฏ์ รองนายกรัฐมนตรี ประธานกรรมการกองทุนฟื้นฟูและพัฒนาเกษตรกร (กฟก.) เป็นประธานมอบโฉนดที่ดินทำกินให้เกษตรกรสมาชิก ภายหลังจากเกษตรกรชำระหนี้คืนครบสัญญา โดยมีนายนิรัตน์ พงษ์สิทธิถาวร ผวจ.อุดรธานี ให้การต้อนรับนายสไกร พิมพ์บึง รองเลขาธิการ รักษาการในตำแหน่งเลขาธิการสำนักงานกองทุนฟื้นฟูและพัฒนาเกษตรกร (กฟก.) เปิดเผยว่า ในระหว่างวันที่ 17-19 ส.ค.63 กฟก.จัดโครงการสัมมนาเพื่อสร้างความเข้าใจในบทบาทหน้าที่ของคณะอนุกรรมการจังหวัด เวทีที่ 3 (ภาคตะวันออกเฉียงเหนือ) โดยมี นางรัชฎาภรณ์ แก้วสนิท ประธานกรรมการบริหาร นายจารึก บุญพิมพ์ ประธานคณะกรรมการจัดการหนี้ กองทุนฟื้นฟูและพัฒนาเกษตรกร ผู้ว่าราชการจังหวัดอุดรธานี ผู้แทนคณะกรรมการบริหารฯ ผู้แทนคณะกรรมการจัดการหนี้ฯ เข้าร่วมงาน กว่า 400 คนวัตถุประสงค์ในการจัดโครงการสัมมนาในครั้งนี้สืบเนื่องจากภายหลังที่ กฟก. ได้มีการแต่งตั้งคณะอนุกรรมการ กฟก. จังหวัดครบทั้ง 77 จังหวัด เพื่อเป็นกลไกในการดำเนินงานระดับพื้นที่ จึงจำเป็นต้องสร้างความเข้าใจในบทบาทหน้าที่ของอนุกรรมการจังหวัดตามระเบียบ ประกาศ และคำสั่งที่เกี่ยวข้องได้กำหนดไว้ และสร้างความเข้าใจในขั้นตอน วิธีการด้านการจัดการหนี้ของเกษตรกรทุกสถาบันการเงินเจ้าหนี้ หลักเกณฑ์การขึ้นทะเบียนหนี้ หลักเกณฑ์การจัดการหนี้ รวมไปถึงขั้นตอน วิธีการด้านการฟื้นฟูและพัฒนาเกษตรกร โดยตั้งแต่ต้นเดือนสิงหาคมที่ผ่านมา ได้จัดเวทีสัมมนาไปแล้ว 2 เวทีในภาคใต้ ที่จ.สุราษฎร์ธานี และภาคกลางที่ จ.เพชรบุรีนอกจากนี้ กฟก.ยังได้จัดกิจกรรมมอบคืนโฉนดที่ดินให้เกษตรกรที่ได้รับการจัดการหนี้ และชำระหนี้ครบถ้วนตามสัญญา โดยได้รับเกียรติจากนายจุรินทร์ ลักษณวิศิษฏ์ รองนายกรัฐมนตรี ในฐานะประธาน กฟก. เป็นประธานมอบโฉนดที่ดินให้กับเกษตรกร จำนวน 205 ราย จาก 17 จังหวัด ซึ่งมีเกษตรกรได้หลักประกันคืน 268 แปลง เนื้อที่รวม กว่า 2188 ไร่ 2 งาน 36.1 ตร.ว.รวมทั้งการมอบเช็คชำระหนี้ให้กับลูกหนี้สหกรณ์ จำนวน 5 แห่ง ในพื้นที่ 5 จังหวัด ได้แก่ สหกรณ์การเกษตรเมืองอุดรธานี จำกัด สหกรณ์การเกษตรเมืองหนองบัวลำภู จำกัด สหกรณ์การเกษตรแวงน้อย จำกัด สหกรณ์การเกษตรนาด้วง จำกัด และสหกรณ์การเกษตรปฏิรูปที่ดินทุ่งกุลาท่าตูมสอง จำกัด มีสมาชิกที่ได้รับการชำระหนี้แทนรวม 16 ราย เป็นเงินรวมทั้งสิ้น 10633717.66 บาทนายสไกร กล่าวด้วยว่า ที่ผ่านมา ตั้งแต่ปี พ.ศ. 2549 – 31 กรกฎาคม 2563 กฟก.ได้แก้ไขปัญหาหนี้สินของเกษตรกรสมาชิก รวมทั้งสิ้น 28659 ราย 29642 สัญญา จำนวนเงิน 6340313459.78 บาท และช่วยรักษาที่ดินทำกินของเกษตรกรให้คงไว้โดยโอนมาเป็นของ กฟก. จำนวน 21705 แปลง 156587 ไร่ 2 งาน 41.4 ตารางวาเกษตรกรที่ได้รับการจัดการหนี้และปฏิบัติตามเงื่อนไขที่กำหนดไว้ โดยการชำระหนี้ครบถ้วนตามสัญญา จะได้รับหลักประกันคืน ขณะนี้ กฟก. ได้โอนกรรมสิทธิ์หลักประกันคืนให้กับเจ้าของกรรมสิทธิ์เดิมเรียบร้อยแล้ว 5132 ราย 7446 แปลง เนื้อที่ 55734 ไร่ 3 งาน 35.3 ตารางวา นับเป็นความภาคภูมิใจที่ได้มีส่วนร่วมในการช่วยเหลือดูแลทรัพย์สินของเกษตรกรสมาชิกมีที่ดินทำกินส่งต่อให้รุ่นลูกรุ่นหลานต่อไป.
กฟก. มอบโฉนดที่ดินคืนให้เกษตรกรในภาคอีสาน 205 ราย เนื้อที่กว่า 2.1 พันไร่ และมอบเช็คชำระหนี้แทนเกษตรกรลูกหนี้สหกรณ์กว่า 10 ล้านบาท จุรินทร์ มอบนโยบายสร้างความเข้าใจแก่อนุกรรมการฯ 
จุรินทร์ ลักษณวิศิษฏ์,มอบโฉนดที่ดิน,เกษตรกรภาคอีสาน,กฟก.,ชำระหนี้แทนเกษตร,ฟื้นฟูอาชีพ,อุดรธานี,ข่าวทั่วไป